Author: peter
Last saved by: jost
Company: home

N á v r h

Z á k o n

z ............... 2006,

ktorým sa mení a dopĺňa zákon č. 34/2002 Z. z. o nadáciách a o zmene Občianskeho zákonníka v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov sa mení a dopĺňa takto:

1. V § 5 ods. 1 písm. d) sa za slovo „hodnotu“ pripájajú slová „a predmet“.

2. V § 5 ods. 1 písm. l) sa vypúšťajú slová „tretím osobám“.

3. V § 5 sa za odsek 1 vkladá nový odsek 2, ktorý znie:
„(2) Údaje nadačnej listiny uvedené v odseku 1 písm. c) nie je možné meniť ani dopĺňať o ďalších zakladateľov.“.

Doterajšie odseky 2 a 3 sa označujú ako odseky 3 a 4. 

4. V § 8 odsek 3 znie:
„(3) Proti rozhodnutiu o odmietnutí zápisu nadácie do registra nadácií môže podať správca nadácie žalobu do 30 dní odo dňa doručenia rozhodnutia.^1)“.

Poznámka pod čiarou k odkazu č. 1 znie:
„1) § 247 až 250k Občianskeho súdneho poriadku.“.

5. V § 9 sa vypúšťa odsek 2. Súčasne sa zrušuje označenie odseku 1.

6. Za § 9 sa vkladá § 9a, ktorý vrátane nadpisu znie:

„§ 9a
Vzťah ministerstva a Štatistického úradu
Slovenskej republiky

(1) Vznik nadácie s uvedením názvu, adresy sídla a dátumu registrácie oznámi ministerstvo do desiatich dní odo dňa registrácie Štatistickému úradu Slovenskej republiky (ďalej len úrad).

(2) Úrad oznámi ministerstvu identifikačné číslo nadácie do desiatich dní od doručenia oznámenia podľa odseku 1.
(3) Ministerstvo oznámi úradu do desiatich dní odo dňa zápisu nových údajov             v registri nadácií tieto údaje:
a) názov nadácie, 
b) adresu sídla nadácie, 
c) vstup nadácie do likvidácie vrátane mena, priezviska a adresy trvalého pobytu likvidátora, 
d) vyhlásenie konkurzu vrátane mena, priezviska a adresy trvalého pobytu správcu konkurznej podstaty a ukončenie konkurzného konania alebo zamietnutie návrhu na vyhlásenie konkurzu pre nedostatok majetku. 

(4) Zánik nadácie a dátum výmazu nadácie z registra nadácií oznámi ministerstvo úradu do desiatich dní od výmazu nadácie z registra nadácií.“.

7. § 10 znie:
„§ 10

(1) Register nadácií je verejný zoznam zákonom ustanovených údajov (ďalej len "zapísané údaje"), ktorého súčasťou je zbierka zákonom ustanovených listín (ďalej len "zbierka listín"). 

(2) Do zbierky listín sa ukladajú
a) nadačná listina,
b) dodatky k nadačnej listine,
c) zmluva o vytvorení nadačného fondu alebo rozhodnutie správnej rady          o vytvorení nadačného fondu,
d) výročná správa o činnosti a hospodárení nadácie (ďalej len "výročná správa"). 
e) účtovná závierka s konečnou správou o priebehu likvidácie a s návrhom na rozdelenie majetkového zostatku, ktorý vyplynie z likvidácie (ďalej len „likvidačný zostatok“).“.

(3) Zapísané údaje v registri nadácií sú účinné voči každému odo dňa vykonania zápisu nadácie do registra nadácií. Proti tomu, kto koná v dobrej viere       v pravdivosť skutočností zapísaných v registri nadácií, nemôže ten, koho sa zápis      v registri nadácií týka, namietať, že zápis v registri nadácií nezodpovedá skutočnosti.“.

8. V § 11 ods. 3 sa slovo „vyznačí“ nahrádza slovom „zapíše“.

9. V § 11 odsek 4 znie:
„(4) Na zmenu a zánik zapisovaných skutočností sa primerane použijú ustanovenia § 6 až 9.“.

10. V § 15 ods. 1 písmeno b) znie:
„b) v lehote určenej v rozhodnutí o uložení pokuty podľa § 36 ods. 5 nadácia nesplní povinnosť ustanovenú v § 11 ods. 2, § 13 ods. 5 alebo § 35 ods. 4.“.

11.  V § 15 ods. 2 sa slová „nadáciu alebo nariadiť“ nahrádzajú slovami „nadáciu a nariadiť“.
12.  § 16 sa dopĺňa odsekmi 3 a 4, ktoré znejú: 
„(3) Návrh na výmaz nadácie z registra nadácií podáva ministerstvu správca nadácie, likvidátor alebo správca podľa osobitného predpisu. ^1a)  K návrhu na výmaz priloží účtovnú závierku s konečnou správou o priebehu likvidácie a s návrhom na rozdelenie likvidačného zostatku.
(4) Výmaz nadácie z registra nadácií ministerstvo oznámi tomu, kto podal návrh na výmaz podľa odseku 3; rozhodnutie sa nevydáva, iba sa vyznačí v spise.“. 

Poznámka pod čiarou k odkazu 1a znie:
„1a) Zákon č. 8/2005 Z. z. o správcoch a o zmene a doplnení niektorých zákonov.“.

13.  V § 17 sa vypúšťajú odseky 6 a 7.

Doterajší odsek 8 sa označuje ako odsek 6.

14. V § 18 ods. 8 sa slovo „majetkového“ nahrádza slovom „likvidačného“.

15. Poznámka pod čiarou k odkazu 2 znie:
	„2) Zákon č. 283/2002 Z. z. o cestovných náhradách v znení neskorších predpisov.“.

16. V celom texte § 28 vrátane nadpisu sa slová „výdavky (náklady)“ nahrádzajú slovom „náklady“ v príslušnom gramatickom tvare.

17. V § 35 ods. 2 písm. b) znie:
„ročnú účtovnú závierku a vyjadrenie názoru audítora na účtovnú závierku,“ 

18. V § 35 ods. 2 písm. c) sa slová „príjmov (výnosov)“ nahrádzajú slovom „výnosy“.

19. V § 35 ods. 2 písm. f) sa slová „výdavky (náklady)“ nahrádzajú slovom „náklady“   a slová „výdavkov (nákladov)“ nahrádzajú slovom „nákladov“.

20. V § 35 odsek 4 znie:
„(4) Nadácia zasiela ministerstvu najneskôr do 31. mája:
a) jeden výtlačok výročnej správy a
b) vyjadrenie názoru audítora na účtovnú závierku v elektronickej podobe.".

21. § 35 sa dopĺňa odsekom 5, ktorý znie:
„(5) Najneskôr do 30. júna zasiela ministerstvo vyjadrenie názoru audítora na účtovnú závierku podľa odseku 4 na zverejnenie v Obchodnom vestníku.“.

22. § 36 vrátane nadpisu znie:
„ § 36 Pokuty

(1) Ak správca nadácie nepodá ministerstvu návrh na zápis zmeny zapisovaných skutočností alebo návrh na zmenu nadačnej listiny podľa § 11 ods. 2, ministerstvo uloží nadácii pokutu v sume 5000 Sk.

(2) Ak správca nadácie nezašle ministerstvu rozhodnutie správnej rady alebo písomnú zmluvu o vytvorení nadačného fondu podľa § 13 ods. 5, ministerstvo uloží nadácii pokutu v sume 5 000 Sk. 

(3) Ak nadácia nezašle ministerstvu výročnú správu podľa § 35 ods. 4, ministerstvo uloží nadácii pokutu v sume 30 000 Sk.

(4) Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.

(5) V rozhodnutí o uložení pokuty podľa odsekov 1 až 3 určí ministerstvo primeranú lehotu na dodatočné splnenie povinnosti.
(6) Výnos z pokút je príjmom štátneho rozpočtu.“.

23. V § 37 ods. 3 sa slová „podľa § 36 ods. 3“ nahrádzajú slovami „podľa § 36 ods. 5“.

24. V 41 ods. 1 sa slová „byť právnickou osobou so sídlom“ nahrádzajú slovami „mať sídlo“.

25. V § 41 ods. 2 sa na konci druhej vety za slová „zahraničnej nadácie“ vkladajú slová „v štátnom jazyku^9).“. 

Poznámka pod čiarou k odkazu 9 znie: 
	„9) Zákon č. 270/1995 Z. z. o štátnom jazyku Slovenskej republiky v znení neskorších predpisov.“.

26. Za § 41 sa vkladá § 41a, ktorý vrátane nadpisu znie:

„§ 41a
Spoločné ustanovenie

„Na konanie o uložení pokuty podľa tohto zákona sa vzťahuje všeobecný predpis o správnom konaní^10), ak tento zákon neustanovuje inak.“.

Poznámka pod čiarou k odkazu 10 znie:
	„10) Zákon č. 71/1967 Zb. o správnom konaní (správny poriadok) v znení neskorších predpisov.“.

Čl. II

Tento zákon nadobúda účinnosť 1. júna 2006.